
Texas Chicken เป็นแบรนด์เชนร้านไก่ทอดสไตล์ Fast Food จาก US เหมือนกับเจ้าดัง KFC แต่เจ้านี้เค้าจะเป็นสูตรมาจากรัฐทางตอนใต้ติดกับเม็กซิโก ดังนั้นจึงเน้นเรื่องพวกเครื่องเทศต่างๆครับ และวัตถุดิบบางตัวที่ออกแนวคล้ายๆกับอาหารเม็กซิกัน คนที่ซื้อสิทธิ์แฟรนไซส์มาทำบ้านเราก็กลุ่มธุรกิจร้านอาหารของ ปตท. ครับ

ร้านนี้ผมเคยรีวิวเป็นคนแรกไปแล้วสำหรับสาขาแรกที่เมืองไทยตรง Central Westgate นี่แหละ ผมขอไม่เล่าซ้ำเกี่ยวกับ Brand Story ของเค้าแล้วกัน ลองหาอ่านดูได้ตามรีวิวแรกของผมเลยด้านล่างรีวิวนี้ครับ ผมขอเน้นๆเนื้อๆเลยสำหรับรีวิวนี้เพื่อไม่ให้เสียเวลา

[ที่ตั้ง:]
ในห้าง Central Westgate บางใหญ่ ชั้น 3 ใกล้ๆกับ Food Park ครับ แถวๆบันไดเลื่อนหรือลิฟท์แก้วตรงลานด้านหน้าห้างเลยครับ บรรยากาศร้านก็คล้ายๆกับร้านสไตล์ Fast Food อื่นๆไม่มีอะไรพิเศษ เข้ามาถึงก็เดินมาสั่งที่เคาน์เตอร์ด้านหน้าร้าน จ่ายเงิน รออาหารครับ

## จุดเด่นหรือจุดขายของร้านเค้า (ตามมุมมองของคนทั่วไป) ##

• ไก่ทอดชิ้นใหญ่กว่าแบรนด์ที่ทำตลาดมานานกว่าในไทย (เจ้านั้นเริ่มไซส์เล็กลงๆ ย่อส่วนลง)
• น้ำอัดลมรีฟิล เติมได้ไม่อั้น ทั้งทานในร้าน และสามารถเติมเดินถือออกนอกร้านได้ด้วย เค้าจะให้แก้วเปล่ามาใบนึง (ที่นี่มี Coke Zero ด้วยครับ) แต่รู้สึกว่าเดี๋ยวนี้แบรนด์ไก่ทอดดัง KFC บางสาขา เค้าก็ทำตู้กดให้เติมฟรีได้เหมือนกันครับ แข่งชนกัน
• ## คหสต ## ส่วนตัวร้านนี้ผมขอยกเมนูเด่นหรือที่ผมชอบสุดเป็น Honey Butter Biscuit ครับ ถือว่าเป็นเมนูสัญลักษณ์ของร้านเค้าเลย เป็นขนมปังกรอบๆที่ผิวด้านนอก (ไม่แข็งเลย) อบมาพร้อมกับเนยและน้ำผึ้ง กลิ่นหอมของน้ำผึ้งชัดเจนมากครับ เนื้อขนมปังข้างในจะนุ่มๆไม่มีรสชาติ แต่กัดพร้อมกับผิวด้านนอกทั้งชิ้นจะอร่อยดีมากครับ ชอบๆ ควรกินแบบใหม่ๆจากที่ร้านครับ ## สั่งทุกครั้งหรือรวมอยู่ใน Combo Set เวลามาทานที่นี่

จากประสบการณ์การแวะเวียนมาทานที่ร้านสาขานี้อยู่หลายครั้งหลายครา สังเกตอยู่อย่างนึงคือ การทำเมนูรสชาติขายเฉพาะท้องถิ่น หรือ Localized Menu อย่างที่ผ่านมาก็มี ขี้เมาไก่ทอด คราวนี้ล่าสุดเมื่อหลังสงกรานต์ สร้างความประหลาดใจให้ผมถึงกับต้องเข้ามาลองสั่งดูว่าเป็นยังไง นั่นคือ ## ไก่ทอดก๋วยเตี๋ยวเรือน้ำตกซี๊ด ???? ไก่ทอด + ก๋วยเตี๋ยวเรือน้ำตก มันจะเป็นยังไง

ผมสั่งมาลองเป็น Combo Set 109 บาท ได้ ไก่ทอด 2 ชิ้น (สามารถ Trade up จากไก่ทอดสูตรธรรมดา อีกชิ้นละ 5 บาท) + น้ำแก้วรีฟิว + Honey Butter Biscuit 1 ชิ้น + French Fries เล็ก สามารถเพิ่ม Coleslaw หรือ มันบด ไซส์เล็กได้ในราคา + 10 บาท ขอรีวิวทีละส่วน

• ไก่ทอดก๋วยเตี๋ยวเรือน้ำตก ##คหสต ทำมากลิ่นรสชาติได้ถือว่าไม่ค่อยใกล้เคียงเหมือนก๋วยเตี๋ยวเรือน้ำตกมากเท่าไหร่ (ออกไปทางน้ำตกหรือลาบ) แต่หอมเครื่องสมุนไพรเครื่องเทศดี มีกลิ่นโหระพาหน่อยๆครับ แต่โดยรวมถือว่าอร่อยใช้ได้ ฉีกแนวหรือเปลี่ยนความจำเจรสชาติไก่ทอดรสชาติเดิมๆได้ครับ
• ฟรายด์ ส่วนตัวไม่ค่อยชอบสไตล์ของร้านนี้ เนื้อมันฝรั่งออกเบาๆไปหน่อย เน้นกรอบ
• Coleslaw ส่วนตัวชอบของ KFC มากกว่า ร้านนี้ตัวผักจะออกกรอบๆกว่าจริง แต่รสชาติน้ำสลัดเน้นไปทางเบาๆไม่มีความเปรี้ยวของน้ำส้มสายชูมากเท่า


สรุปตามที่รีวิวผมให้ 3 ดาวครับ ไก่ทอด + ก๋วยเตี๋ยวเรือน้ำตก คิดว่ายังไม่ค่อยเหมือนเป๊ะมาก แต่ได้อารมณ์รสชาติใหม่ๆแปลกไม่จำเจครับ แบรนด์นี้ในไทยค่อนข้างตีโจทย์เรื่องความต้องการของกลุ่มลูกค้าท้องถิ่นได้ดีเหมือนกัน ทำเมนูพวก Localized ออกมาอยู่บ่อยๆครับ
